ปลูกข้าว 90 ไร่ 90 พรรษา มหามงคล ต่อยอดข้าวพันธุ์ดียกระดับวิถีชาวนาไทย
นางสาวนนทิชา วรรณสว่าง รองอธิบดีกรมการข้าว เปิดกิจกรรมปลูกข้าว ภายใต้โครงการ 90 ไร่ 90 พรรษา มหามงคล ต่อยอดข้าวพันธุ์ดียกระดับวิถีชาวนาไทย ซึ่งกิจกรรมครั้งนี้จัดขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 และสนับสนุนให้เกษตรกรผู้ปลูกข้าวสามารถเข้าถึงเมล็ดพันธุ์ข้าวพันธุ์ดี เพื่อใช้ในการต่อยอดการผลิตข้าวของเกษตรกร ให้ได้ผลผลิตและคุณภาพดี โดยการส่งเสริมการใช้เมล็ดพันธุ์ข้าวพันธุ์ดี เป็นนโยบาลหนึ่งของรัฐบาล กระทรวงเกษตรและสหกรณ์ และกรมการข้าว ร่วมกันผลักดันให้เกษตรกรได้มีเมล็ดพันธุ์ข้าวพันธุ์ดีไว้ใช้อย่างเพียงพอ เพราะถือเป็นจุดเริ่มต้นที่สำคัญของการผลิตข้าวและเป็นการยกระดับการผลิตข้าวให้มีคุณภาพที่ดีขึ้น อีกทั้งยังช่วยลดต้นทุนการผลิต ช่วยเพิ่มผลผลิต ช่วยเพิ่มรายได้ให้แก่เกษตรกรและเกิดความยั่งยืนในอาชีพกรมการข้าวกว่า 58 หน่วยงาน ยังได้ร่วมจัดทำโครงการ 90 ไร่ 90 พรรษา มหามงคล ต่อยอดข้าวพันธุ์ดียกระดับวิถีชาวนาไทย โดยจัดทำแปลงนาผลิตเมล็ดพันธุ์ข้าวพันธุ์ดี และนำผลผลิตที่ได้จะสนับสนุนให้แก่เกษตรกรผู้ปลูกข้าวเพื่อใช้เมล็ดพันธุ์ในการผลิตข้าวที่ให้ผลผลิตสูงและมีคุณภาพดีต่อไป